|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

03.04.2025 г.

**А1 вече предлага новата серия OPPO Reno13**

* Смартфоните от най-новата серия на OPPO Reno13 вече са налични в А1.
* Потребителите могат да избират между OPPO Reno13 5G, Reno13 Pro 5G и Reno13 F 5G.
* Устройствата се предлагат в брой и на лизинг с планове Unlimited.

Клиентите на А1 вече могат да сдобият със смартфон [от най-новата серия OPPO Reno13 – OPPO Reno13 5G, Reno13 Pro 5G и Reno13 F 5G](https://www.a1.bg/devices/smartphones?page=1&Filters=1068). Устройствата се отличават със своята Urban Avant-Garde естетика, съчетанa с AirLight Comfort дизайн за максимален комфорт при ежедневна употреба. Моделите предлагат усъвършенствани камери, интелигентни AI функции и високопроизводителни процесори и са налични както в брой, така и на лизинг с план от телекома.

**OPPO Reno13 Pro 5G – професионално изживяване във всеки кадър**

OPPO Reno13 Pro 5G е проектиран за потребителите с високи очаквания. Моделът се отличава с лек и изчистен корпус от аерокосмически клас алуминий и AirLight Comfort дизайн, който осигурява удобно усещане в ръката. 6.83-инчовият AMOLED дисплей с HDR10+ сертификация и почти безрамков дизайн създава истински завладяващо визуално изживяване. Системата от камери ще зарадва всеки любител на мобилната фотография с 50MP основен сензор с OIS, 50MP телефото камера с 3.5x оптично приближение и 120x дигитален зуум, както и широкоъгълен сензор. A благодарение на базираните на изкуствен интелект функции като AI Clarity Enhancer, AI Unblur, AI Eraser и AI Reflection Remover, всяко изображение се превръща в съвършения кадър.

Смартфонът използва високоефективната мобилна платформа MediaTek Dimensity 8350, оптимизирана за гладка работа и ниска консумация на енергия, в комбинация с 12GB RAM и 512GB памет – достатъчни дори за най-взискателните потребители. Батерията с капацитет 5800 mAh и SuperVOOC зареждане ви гарантира спокойствие през целия ден, независимо дали снимате, стриймвате съдържание или играете. Устройството разполага и с AI LinkBoost 2.0 за стабилна свързаност, поддръжка на eSIM и защита IP69, което го прави надежден партньор дори при по-предизвикателни условия.

[OPPO Reno13 Pro 5G](https://www.a1.bg/devices/smartphones/oppo-reno-13-pro-purple-512-gb?main=2198) се предлага за 869,99 лв. в брой или 41,98 лв. на лизинг за 24 месеца с план Unlimited Ultra от А1.

**OPPO Reno13 5G – перфектният избор за ежедневието**

OPPO Reno13 5G разполага със същия олекотен дизайн, а дисплеят с диагонал 6.59 инча и 120Hz адаптивна честота на опресняване гарантира плавно визуално изживяване. Смартфонът е с тройна система от камери (50MP основна с OIS и AF + 8MP ултраширокоъгълна + 2MP монохромна камера) и разполага с функции като AI Livephoto, AI Editor и AI Night Portrait, които позволяват създаване и обработка на висококачествени снимки с лекота.

Моделът използва същия чипсет MediaTek Dimensity 8350, в комбинация с 12GB RAM и 256GB памет – идеален за игри, безпроблемна работа с приложения и гледане на мултимедийно съдържание. Благодарение на батерията с капацитет 5600 mAh и 80W SuperVOOC, можете да разчитате, че OPPO Reno13 5G ще бъде до вас през целия ден. Освен това смартфонът е устойчив на вода, прах и външни въздействия със защита IP69.

[OPPO Reno13 5G](https://www.a1.bg/devices/smartphones/oppo-reno-13-5g-white-256-gb?main=2196) се предлага за 659,99 лв. в брой или 31,98 лв. на лизинг за 24 месеца с план Unlimited Ultra от А1.

**OPPO Reno13 F 5G – стил и надеждност в едно**

OPPO Reno13 F 5G предлага отличен баланс между производителност, дизайн и удобство. Моделът разполага с 6.67-инчов AMOLED дисплей с 120Hz честота на опресняване и висок контраст. Системата от камери включва 50MP основна камера с OIS, 8MP ултраширокоъгълен сензор и 2MP допълнителна камера, като всички те се възползват от вградените AI функции за по-ярки и детайлни кадри.

Устройството е базирано на платформата Snapdragon 6 Gen 1 и осигурява надеждна производителност при ежедневни задачи, игри и мултитаскинг. Смартфонът разполага с 8GB RAM и 256 GB вградена памет, за да съхраните всички важни моменти, както и батерия от 5800 mAh със SuperVOOC бързо зареждане. А поддръжката на технологии като AI HyperBoost и BeaconLink допринася за по-доброто гейминг изживяване и стабилна комуникация дори в зони със слаб сигнал.

[OPPO Reno13 F 5G](https://www.a1.bg/devices/smartphones/oppo-reno-13f-5g-blue-256gb?main=2197) се предлага за 259,99 лв. в брой или 12,50 лв. на лизинг за 24 месеца с план Unlimited Ultra от А1

Със серията OPPO Reno13, налична в А1, потребителите получават най-новото от света на мобилните технологии. Всички модели са на разположение онлайн на [A1.bg](https://www.a1.bg/devices/smartphones?page=1&Filters=1068).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*